Две думи за прайда | velqn
RSS FeedTwitterFacebookGoogle+♥ Блог на Велян Стайков	27юни	Две думи за прайда	От velqn|Общи|19 Мнения	Няма да се изказвам софистицирано, така че с няколко думи за прайда.
Има ли файда от прайда?
Знам ли. Аз в качеството си на хетеросексуален нямам претенции да смятам, че сме единствено и завинаги прави с нашето верую.
Много бих се радвал, ако някой от по-ангажираните с каузата ми обясни какво е спечелено днес, така че всички смятайте коментарите под тази публикация като трибуна.
Чета в голямата мрежа, че лозунгът бил приятелството няма сексуалност. Аз вярвам абсолютно в това твърдение, но ето и едно от мен.
Вярвам, че там където има секс, няма (само) приятелство.
Т.е., ако аз съм приятел с една прекрасна девойка и станем интимни, то това освен отбелязване вече не е (само) приятелство.
Лозунгът приятелството няма сексуалност е толкова ясен, подобно на лозунга доматите са червени.
Момчетата като малки си играят повече с момчета и по-малко с момичета. Като големи попадат в смесени компании. Разбираш, че там където има секс вече има нещо повече от приятелство и така се завърта колелото на живота.
Случва се и обратното, в което не виждам голяма драма. Всеки си решава сам.
Конфронтацията между обратните и правите отдавна вече не се води на улицата, така че, поне времето беше хубаво.
Етикети: общество, секс	Сподели мнение →
19 Мнения	ъъъ ептен не разбрах какво искаш да кажеш, ама нейсе, важното е да се коментира :)
От: Longanlon 27.06.09 при 20:17
приятелството няма сексуалност = водата е мокра = слънцето свети през деня и т.н.
Къде е разликата ? :)
От: velqn 27.06.09 при 20:20
едно от исканията на тези хора е да не ги разграничаваме от другите. хубаво, но те самите се разграничават като си правят подобни прайдове… да сте чули за хетеро-прайд?! нямам нищо против тях. всеки сам си избира какво да прави. не разбирам само защо трябва да парадират със своя избор?! сега очаквам включването за влюбените хетеро-двойки, които се натискат по парковете и така парадират хетеро-избора си. ами натискайте се и вие, бе! :) ако искат да ги приемат като всички останали, нека не се отделят. моите 2 американски цента ;)
От: d3l 27.06.09 при 20:29
Веляне, 100% съгласен – там където има секс, няма приятелство.
Другото са празни приказки и ПР.
От: Grimm 27.06.09 при 20:42
Радвам се, че някой споделя. Нищо против. Това се едно аз и ти да отидем и да издигнем лозунг – ние сме блогъри. И какво от това?
Милиони са по света.
От: velqn 27.06.09 при 20:48
Аз така и не разбрах, за кого ги правят тези демонстрации: за нас или за тях самите. Според мен ги правят просто, за да се изкефят от това, че могат да го направят, че имат свободата. Също както ние си пишем блоговете, на повечето от нас не ни носи нищо друго освен удоволствие. Да си упражним свободата на словото с две думи.
А относно неразбираемия лозунг – чии послания в България са ясни, че да искаме техните да са ясни? В крайна сметка преди да бъдат хомосексуалисти, те са първо българи :)
От: Остап Бендер 27.06.09 при 22:54
Мисля, че е на принципа „да не останем по-назад“. Причината е, че някъде по света се прави, та да не се покажем изостанали… И едва ли някой си е дал труда да провери защо се прави по света. А който зададе този въпрос е балкански субект, простак и дебил.
И аз умирам да чуя разбора – защо си е струвало труда да се направи парада и какво е по-различно след него.
От: Радо 27.06.09 при 23:21
Ползата от гей-парада е съвсем ясна: защита на свещеното човешко право на различие, на различност. Различните малцинства (сексуални, етнически, политически, граждански…) трябва да бъдат уважавани, не винаги мнозинството е безусловно право, а пък ако помислим малко, ще се убедим, че дори човек да принадлежи към някакво малцинство, това съвсем не променя обстоятелството, че също е човек и личност като всеки дрег, включително и ако трябва да го сравним с богоизбраните от мнозинството, от „правилно мислещите“, от „винаги правите“ и пр.
Аз си позволих да защитя правото на хомосексуалните да демонстрират и да настояват за уважение и зачитане от „голямата общност“, понеже аз самият принадлежа на едно малцинство; винаги съм принадлежал към него, към малцинството на автентичните демократи, на демократите, които вярват в свободата и демокрацията единствено по най-дълбоки ценностни подбуди, а не защото тя можела да бъде употребена с изгода от този или от онзи. Позволих си лукса да мисля различно по въпроса за нашето дължимо отношение към „обратните“ и написах два материала – Имам един грях: уважавам „обратните“! И ги подкрепям! Ох, горкият аз! и Ненавиждащите „педалите“ de facto люто мразят свободата: хомофобите всъщност не толкова гейовете, а по-скоро свободата не могат да търпят, заради които, разбира се, бях порядъчно обруган от „широките народни маси“, които съвсем не са склонни да правят компромиси и да търпят някакви си там, които не са като тях или не мислят като тях.
Не зная защо, но все не ми се удава да мисля като „правилно мислещите“, все имам различна гледна точка, от която лесно не се отказвам. А пък и органически ненавиждам да се подмазвам на мнозинството, та да печеля дивиденти от неговата благосклонност: за темерути като мен истината, представете си, стои над всичко друго, включително и над приятелството. Впрочем, един мой приятел така се разочарова от мен заради моята позиция спрямо „педалите“, че вече даже не ми говори, но той не е първият, нито ще бъде последният, който горчиво ще съжалява, понеже такива няма как да ме убедят, че мнозинството винаги и за всичко е все право, а пък малцинствата са все неправи и трябва да остъпват. Аз съм бил и ще бъда винаги върл противник на всички видове болшевизъм – а тъкмо според болшевизма мнозинството винаги и за всичко е все право, а пък малцинството заслужава да бъде даже избито ако не приема волята на мнозинството! – включително съм и най-несговорчив противник и на сексуалния болшевизъм, както е правилно да се нарича хомофобията.
Понеже се отвори дума по лозунга на прайда – Приятелството няма сексуалност! – аз също мисля, че това е една недомислица, щото, доколкото ми е известно, хомосексуалните общуват помежду си не само на една чисто приятелска основа, но и на сексуална, любовна и проч. Разбира се, че приятелството няма сексуалност, но това се подразбира, т.е. няма защо да бъде изтъквано, а пък ако са искали да намекнат, че всички хора, независимо от сексуални предпочитания, би било добре да се разглеждат като приятели, да са приятелски настроени един към друг, това можеше да се каже иначе и доста по-сполучливо. Но както и да е, радвам се, че прайдът е минал без ексцесии, че прочутата по света нашенска простотия се е била временно оттеглила по време на провеждането му, и някъде там, на потайни места, да ближе раните си и да събира и акумулира своята жажда за мъст, за агресия и за реванш.
Затова смятам, че мирното провеждане на гей-парада е някакво свидетелство, че сме на път да станем нормална европейска страна, в която човешката личност и нейните неотнимаеми права са висша и всеобщо споделяна ценност.
Разбира се, на предстоящите избори трябва още веднъж да докажем, че сме европейци. И то може да стане само по един начин: като изтикаме от властта досегашните ни управници, доказали на практика, че са антиевропейски настроени, че играят единствено под свирката на Кремъл и Путин, че са готови по чужди нареждания да опропастят съвсем европейското ни членство, та да ни държат завинаги бедни, послушни и унизени – и като индивиди, и като нация.
Дойде време безжалостно да изритаме от властта тази комуно-ченгесарска крадлива напаст, която цели 8 години се гаври и издевателства с Родината и с всинца нас. Дай Боже да намерим разум, воля и сила да го направим другата неделя!
От: Ангел Грънчаров 28.06.09 при 7:45
Мерси за отговора, най-после някой да поясни. За съжаление ти си от правите, щеше ми се някой участник да коментира, но може би вече няма нужда.
От: velqn 28.06.09 при 8:48
вкратце – ти знаеш, че водата е мокра, но парадът е необходим заради тия, които не го знаят
От: Longanlon 28.06.09 при 9:36
Да, това също ми хареса.
От: velqn 28.06.09 при 10:00
.Има Изказвания на тези хора(гей), че още малко и един ден ще имат праид на които ще си развяват задниците. А и бях чел, че щели да излъчват филм за две сестри които стават любовници, и секс с баба им? Това е сериозно, и аз бях толерантен но сега се замислям. Все пак Алан Гийнсбърг е бил в защита на всички сексуални общности -мъж -момче и кой знай какви други. Хетеро няма да имат прайд но нудисти със сигурност един ден ще имат.
От: Психолог 28.06.09 при 12:56
Няма нищо, недей да ми благодариш за разяснението, туй ми е работата и професията, да разяснявам :-)
Само че те мола ти да ми разясниш, ако е възможно, това: каза, че аз съм бил „от правите“, а ти се искало друг да поясни. Не разбрах в какъв смисъл съм „от правите“? В недоумение. Участниците в парада са „криви“, така ли?!
От: Ангел Грънчаров 28.06.09 при 13:01
@Ангел Грънчарое: абе ако не си gay, то тогава си straight, което в превод е прав, бе
От: mimi 29.06.09 при 14:49
Ангел, мне, по-скоро обратни и прави без да влагам нещо по-различно от идентификация на сексуалност.
От: velqn 29.06.09 при 14:56
Може този парад да има връзка с навършването на 40 години от инцидента в бар Stonewall в Ню Йорк.
От: m1nd 29.06.09 при 16:59
не само може, ами точно за това е на тая дата
гледай филма Milk
От: Longanlon 29.06.09 при 21:18
Да, жалко, че Шон Пен игра перфектно и отмъкна оскара от Мики.
От: velqn 29.06.09 при 23:43
С колелце зимъска | Нокия N Серии	Сподели мнение! Отмени отговор	Виж още статии: